‘లోథా’ సిఫార్సుల అమలు వ్యవహారం:
బిసిసిఐపై సుప్రీం ఆగ్రహం
న్యూఢిల్లీ : జస్టిస్‌ లోథా కమిటీ ఇచ్చిన సిఫార్సులను అమలు చేయడంలో నిర్లక్ష్యం వహిస్తున్న భారత క్రికెట్‌ నియంత్రణ మండలి (బిసిసిఐ)కి సుప్రీంకోర్టు తీవ్రంగా హెచ్చరించింది.తామిచ్చిన సిపార్సులను బిసిసిఐ విస్మరించిందని లోథా కమిటీ కోర్టుకు నివేదిక ఇవ్వగా ప్రధాన న్యాయమూర్తి టిఎన్‌ ఠాకూర్‌ తీవ్ర ఆగ్రహాన్ని వ్యక్తం చేశారు.బిసిసిఐ పెద్దలు తమకు తామే చట్టమని భావిస్తున్నట్లు అనిపిస్తుందని,వారిలా లోథా కమిటీ సిఫార్సులను పక్కన బెడతారని భావించలేదని ఆయన పేర్కొన్నారు. కాగా ఈ సిఫార్సులకు బిసిసిఐ కట్టుబడి వుండాల్సిందేనని లేకుంటే చర్యలు తప్పవని సీరియస్‌ వార్నింగ్‌ ఇచ్చారు. తమ సూచనలను అమలు చేయని కారణంగా అవసరమైతే బిసిసిఐ అధ్యక్షుడు అనురాగ్‌ ఠాకూర్‌,కార్యదర్శి అజయ్ షిర్కే,ఇతర సిబ్బందిని తొలగించాలని లోథా కమిటీ సుప్రీం దృష్టికి తీసుకెళ్లింది. కాగా ఈ నేపథ్యంలో సుప్రీం బిసిసిఐపై తీవ్ర ఆగ్రహం వ్యక్తం చేసింది. ఐపిఎల్‌లో స్పాట్‌ పిక్సింగ్‌,ఆపై బెట్టింగ్‌ వంటివి వెలుగుచూసిన తరువాత సుప్రీంకోర్టు లోథా కమిటీని నియమించిన సంగతి తెలిసిందే. దీనిపై విచారించిన కమిటీ, బిసిసిఐ చీఫ్‌ సహా పలువురు అధికారులను తక్షణం తొలగించాలని సిఫార్సు చేసింది. బోర్డును ప్రక్షాళ చేయాలని అభిప్రాయం వ్యక్తం చేసింది.